*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*108. számú előterjesztés*

Bátaszék Város Önkormányzata Képviselő-testületének 2019. május 29-én,

16,00 órakor megtartandó ülésére

*Döntés ingatlan értékesítéséről*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2019. 05. 28. |

**Tisztelt Képviselő-testület!**

Megyesi Zoltán (7140 Bátaszék, Parksétány u. 11.) helyi lakos kérelmet nyújtott be az Önkormányzathoz a 61/17 hrsz. ingatlan vásárlására vonatkozóan (1.sz. melléklet). Az ingatlan elhelyezkedését a 2.sz. melléklet szemlélteti.

A vevő a 7.613m2 terület nagyságú telekből 3.500m2-es területrészt kíván megvásárolni. A telek megosztása nem ütközik a helyi építési szabályzatról szóló 10/2004.(VII.1.) KTR. rendelet előírásaiba.

Az ingatlan a TOP-1.1.1-15-TL1-2016-00002 azonosító számú pályázat megvalósítási helyszíneként nem érintett.

A vevő által megajánlott vételi ár azonos a 118/2015.(V.27.) számú önkormányzati határozatban rögzített 1.000,-Ft+27% ÁFA/m2 eladási árral.

A szerződéskötéssel és a földhivatali változás bejelentéssel kapcsolatos költségek a vevőt terhelik.

Javasoljuk a telek megosztása után kialakuló ingatlan eladását.

**H a t á r o z a t i j a v a s l a t :**

***Bonyhádi úti ingatlanrész értékesítésére***

Bátaszék Város Önkormányzatának Képviselő-testülete

1. az önkormányzat tulajdonában álló Ipari park területén elhelyezkedő 61/17 hrsz. ingatlan értékesítésével egyetért,
2. Megyesi Zoltán 7140 Bátaszék, Parksétány u. 11. szám alatti lakos (kérelmező) vételi kérelmét elfogadja a 3500 m2 ingatlanrészre vonatkozóan;
3. az ingatlanrész vételárát 1000.- Ft+ 27 % ÁFA/m2 összegben állapítja meg,
4. felhatalmazza a város polgármesterét az adásvétellel kapcsolatos egyeztetések lefolytatására, az adás-vételi szerződés aláírására azzal, hogy a telek megosztással, a szerződéskötéssel és a földhivatali változás bejelentéssel kapcsolatos költségek a vevőt terhelik.

*Határidő:* 2019. szeptember 30.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Megyesi Zoltán kérelmező

KÖH pénzügyi iroda

KÖH városüzemeltetési iroda

irattár